2014లో మోహిత్ సూరి దర్శకత్వం వహించిన ఏక్ విలన్ సినిమాలో సీరియల్ హంతకునిగా నటించారు సిద్దార్ధ్. ప్రముఖ పత్రికల విమర్శకులు అయన నటనకు ప్రశంసలు కురిపించారు. కొరియన్ సినిమా నుంచి కథను తీసుకున్నారని వచ్చిన ఆరోపణలను దర్శకుడు మోహిత్ తోసిపుచ్చారు. ఒక్క భారత్ లోనే 1 బిలియన్ వసూళ్ళు రాబట్టింది ఈ సినిమా. ఈ సినిమా విజయం ఆయన కెరీర్ లోనే అతిపెద్ద మలుపుగా నిలిచింది. ఈ తరం బాలీవుడ్ నటుల్లో అత్యంత విజయవంతమైన హీరోగా సిద్దార్ధ్ ను నిలబెట్టిన సినిమా ఇది.

2015లో హాలీవుడ్ సినిమావారియర్ (2011)కు రీమేక్ అయిన బ్రదర్స్ సినిమాలో నటించారు సిద్దార్ధ్. కరణ్ మల్హోత్రా దర్శకత్వంలోఅక్షయ్ కుమార్తో కలసి ఈ సినిమాలో కనిపించారాయన. ఈ సినిమా ఫ్లాప్ అయింది. కానీ ఆ తరువాత ఆయన నటించిన కపూర్ & సన్స్ కమర్షియల్ గా హిట్ కావడమే కాక, విమర్శకుల ప్రశంసలు కూడా పొందింది. ది హిందూ పత్రికకు చెందిన విమర్శకులు నమ్రతా జోషి సినిమాలో సిద్దార్ధ్ నటనను బాగా ప్రశంసించారు.

2016 నిత్యా మెహ్రా దర్శకత్వంలో కత్రినా కైఫ్ తో కలసి బార్ బార్ దేఖో సినిమా పూర్తిచేశారు. ప్రస్తుతం జాక్వెలైన్ ఫెర్నాండేజ్ తో కలిసి ఒక  యాక్షన్ కామెడీ సినిమాలో నటిస్తున్నారు. రాజ్ నిడిమోరు, కృష్ణ.డి.కెలు దర్శకత్వం వహిస్తున్నారు. మోహిత్ సూరి దర్శకత్వంలో ఆలియా భట్ తో కలసి ఆషికీ-3లో నటించడానికి ఒప్పుకున్నారు. ఐట్టెఫక్ (1969) సినిమా రీమేక్ లో కూడా నటించనున్నారు సిద్దార్ధ్.

తొలినాళ్ళ జీవితం, మొదటి చిత్రం
కెరీర్ లో పెద్ద మలుపు-ఏక్ విలన్
సినిమాలు కాక
జీవిత సంగ్రహణ, కెరీర్